
PROJEKTNI ZADATAK

Lokacija: 	
	
Briješće, Grobljanska ulica i Ulica Jorgovana te dijelovi Zelene ulice
Dužina planirane trase svih krakova je cca 1800 m.


Postojeće stanje i zadaća projekta:

Predmet projektnog zadatka je izrada glavnog projekta (za potrebe ishođenja građevinske dozvole) izgradnje prometnice, javne rasvjete, oborinske odvodnje i nogostupa u Grobljanskoj ulici i Ulici jorgovana, a na javnih površina označenim kao k.č.br. 2521/15, 2521/252, 2521/251, 2521/337, 2521/336, 2521/338, 2591/98, 2521/439, 2523/80, 2523/79 i dio 2521/219 sve k.o. Briješće, u vlasništvu Grada Osijeka.
Projekt prometnice, oborinske odvodnje, javne rasvjete i nogostupa potrebno je izraditi sukladno prostorno planskoj dokumentaciji.
Postojeća stabla što je moguće više uklopiti u projekt (predvidjeti adekvatnu zamjenu za uklonjena) te predvidjeti sadnju novog drvoreda na dijelovima gdje za to postoje prostorne mogućnosti.
Projektom predvidjeti i utvrditi potreban razmještaj instalacija vodovoda, kanalizacije, plina/grijanja, izradu horizontalne i vertikalne signalizacije, geodetsku snimku obuhvata....

Geodetski radovi koji su podloga za izradu projekta moraju se snimiti u HTRS 96/TM sustavu i prikazati visine u HVRS 71 visinskom sustavu i moraju uključiti:
· pripremne radove, dobavu podataka o mreži geodetskih točaka
· stabilizacija operativnog poligona i repera
· snimanje elemenata postojeće ceste
· snimanje poprečnih profila na razmaku 20 metara ako je cesta u pravcu, u zavojima i gušće (10 m ovisno o radijusu), kao i svih karakterističnih točaka potrebnih za izradu vjernog digitalnog modela terena te definiranje novih položajnih i visinskih elemenata, ali i izračun potrebnih količina radova.
· poprečne profile snimiti na najmanje tri mjesta na kolniku (na rubovima i sredini kolnika) na jednotračnom kolniku tj. na šest mjesta na dvotračnom kolniku plus sve karakteristične točke u cestovnom pojasu
· snimanje postojećeg stanja prometne opreme i signalizacije
· snimanje postojećih instalacija

Svi podaci za iskolčenje moraju biti vezani na apsolutni koordinatni sustav. Geodetska snimka mora imati točnost po visini +/- 5mm.
· prethodne geotehničke istražne radove;
· obilazak terena, prikupljanje podataka o instalacijama i dogovor s predstavnicima Investitora oko detalja rekonstrukcije ulice;
· dimenzioniranje kolničke konstrukcije; 
· posebne tehničke uvjete;
· tehnički opis;
· program kontrole i osiguranja kakvoće;
· elemente iskolčenja za prenošenje podataka iz projekta na teren;
· predmjer radova s iskazom količina;
· troškovnik za potrebe provedbe natječaja za odabir Izvođača;
· glavni projekt za potrebe implementacije projektiranih rješenja;
· grafičke priloge potrebne za nesmetano izvođenje.

Zakoni i propisi:

Projekt treba biti izrađen sukladno ovom projektnom zadatku, važećim propisima i ostalim važećim pravilnicima, HR normama i dobroj inženjerskoj praksi. 
Svi projekti moraju biti cjeloviti i izrađeni sukladno Zakonu o gradnji (NN 153/13 i 20/17), Zakonu o prostornom uređenju (NN 153/13 i 65/17), važećim zakonima, hrvatskim normama i pravilnicima koji reguliraju predmetno područje.
Projektant je odgovoran za kompletnost i usklađenost projekta, racionalnost, izvodljivost, tehničku ispravnost predloženih rješenja te računsku točnost proračuna i predmjera kao i troškovnika. 
Naručitelj zadržava pravo primjedbi i sugestija na pojedina projektna rješenja, kompletnost i nivo razrade projekta, a projektant se obvezuje postupiti po svim opravdanim primjedbama Naručitelja. Za sva odstupanja od zadanih elemenata potrebna je pismena suglasnost odgovorne osobe Naručitelja.

Suradnja s naručiteljem

Tijekom izrade projekta, izrađivač je obvezan aktivno surađivati s predstavnikom naručitelja, i izvještavati i upoznavati naručitelja o napretku izrade projekta i projektom predviđenim rješenjima, a sve u cilju izbjegavanja mogućih nedostataka i drugačijih zahtjeva naručitelja.

Broj kopija

Projektna dokumentacija se predaje naručitelju u 4 kopije te na CD-u u digitalnom obliku. Tender dokumentaciju potrebno je izraditi u dva (2) primjerka (od toga jedan primjerak sa cijenama). 

Cijena izrade projektne dokumentacije

Projektant je obavezan prije podnošenja ponude o svom trošku detaljno sagledati i svojom ponuđenom cijenom obuhvatiti sve potrebne usluge bez obzira da li su isti posebno naglašeni u projektnom zadatku ili nisu. 
Ponuđena i ugovorena cijena za izradu projektne dokumentacije mora uključivati sve troškove s tim u svezi i projektant nema pravo na nikakve naknadne troškove za izradu navedenih projekata i provođenje upravnih postupaka. 
Obveza projektanta uključuje ishođenje posebnih uvjeta te potvrde na glavni projekt.

Rok izrade projektne dokumentacije

U roku od 45 dana od dana izdavanja narudžbenice.

 
